Coaliţia de guvernare a decis, în şedinţa de luni, că PNL va avea candidat la Primăria Timişoara, iar PSD va da candidatul la Consiliul Judeţean Timiş, la alegerile din 9 iunie 2024, au transmis surse politice. Cele două partide îl vor susţine pe Nicolae Robu pentru Primărie, candidatul pentru Consiliul Judeţean nefiind încă anunţat. Pentru că s-a opuc colaborării cu PSD, liderul PNL Timiş, Alin Nica, ar urma să fie înlocuit din funcţie.
Surse politice au afirmat, luni, pentru News.ro, că s-a ajuns la o decizie în coaliţie cu privire la candidaţi comuni PSD-PNL pentru judeţul Timiş.
Dacă la Primăria Timişoara candidatul susţinut de cele două partide este Nicolae Robu (PNL), la Consiliul Judeţean Timiş PSD nu a anunţat încă cine va candida, dacă va fi sau nu Alfred Simonis, preşedintele PSD Timiş sau o altă persoană.
În ceea ce îl priveşte pe Alin Nica, preşedintele actual al PNL Timiş, care s-a opus vehement unei aliente între cele două partide la alegerile locale, acesta ar putea fi schimbat din funcţie, în urma unei decizii ce urmează să fie luată de conducerea naţională a PNL.